GRADSKO VIJEĆE

KLASA:

URBROJ:

Karlovac, Prijedlog

Na temelju članka 27. Zakona o kazalištima (NN 71/06, 121/13, 26/14 i 98/19) i članaka 34. i 97. Statuta Grada Karlovca – Potpuni tekst (Glasnik Grada Karlovca broj 9/2021) Gradsko vijeće Grada Karlovca je na \_\_\_ sjednici održanoj dana \_\_\_\_\_\_\_2022. godine donijelo

ODLUKU

o Programskom i financijskom okviru

Gradskog kazališta "Zorin dom" Karlovac za razdoblje

od 2023. do 2026. godine

I

Donosi seProgramski i financijski okvir Gradskog kazališta „ Zorin dom“ za razdoblje od 2023. do 2026. godine, kako stoji u tekstu koji se nalazi u prilogu ove Odluke i čini njezin sastavni dio.

II

Ukoliko se Gradsko kazalište ne bi pridržavalo ovog programskog i financijskog okvira, Grad Karlovac kao Osnivač može mu uskratiti financiranje.

III

Ova Odluka objavit će se u “Glasniku Grada Karlovca”.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl. ing. šum.

**Programski i financijski okvir**

**Gradskog kazališta "Zorin dom" Karlovac za razdoblje**

**od 2023. do 2026. godine**

Utvrđuje se Programski i financijski okvir Gradskog kazališta "Zorin dom"

(u daljnjem tekstu: Kazalište) za razdoblje od 2023. do 2026. godine, kako slijedi:

**1. Programski okvir**

Kazalište se obvezuje razvijati kazališnu i drugu scensku kulturu, promicati kulturu

posjećivanja kazališta, ostvarivati suradnju s drugim kazalištima, kulturnim i ostalim institucijama i subjektima iz Hrvatske i inozemstva, prilagođavati repertoarnu politiku posebnostima grada Karlovca, a posebnu pozornost posvećivati djeci i mladima kao aktivnim sudionicima, odnosno posjetiteljima kazališnih događanja te nastaviti razvijati projekt «Svako dijete četiri kazališne predstave».

Grad Karlovac kao Osnivač se obvezuje da će u navedenom razdoblju važenja Programskog i financijskog okvira, a u skladu s mogućnostima Proračuna Grada Karlovca, Kazalište primiti u radni odnos:

**- 1 djelatnik - kazališni umjetnik-glumac na određeno vrijeme,**

**- 1 djelatnik - voditelj glazbene djelatnosti**

**- 1 djelatnik - suradnik u marketingu - arhivar**

**- 1 djelatnik - suradnik Baletno-plesnog studija**

**- 1 djelatnik - tehničko-scenski**

Kazalište će svake godine - kazališne sezone angažirati za potrebe umjetničkog vodstva PHPD "Zora" 1 vanjskog suradnika - dirigenta i 1 vanjskog suradnika - korepetitora.

Prema potrebi i specifičnostima pojedinih kazališnih projekata, a u skladu s proračunskim mogućnostima, Kazalište će zapošljavati i ostale umjetnike i stručnjake (kostimografi, scenografi, lutkari i slično), djelatnike neophodne za profesionalno funkcioniranje kazališta kao vanjske suradnike, a sve u cilju što kvalitetnije kazališne produkcije i profesionalizacije Kazališta.

Kazalište se obvezuje održati premijerne kazališne predstave u vlastitoj produkciji (ili koprodukciji s drugim kazalištima) i to: **2 profesionalne premijere, 1 premijera Dramskog studija i 1 premijera Baletnog studija. Programskim i financijskim okvirom se predlaže održavanje 1 profesionalne predstave za odrasle i 1 profesionalna predstava za djecu, 10 predstava i glazbenih programa gostujućih ansambala, programe i manifestacije u interesu i po preporuci te u dogovoru s Osnivačem** u prostoru Kazališta odnosno na drugim lokacijama, samostalno ili u suradnji s drugim subjektima, a u skladu s mogućnostima Gradskog proračuna.

Kazalište se obvezuje pružati raspoložive organizacijske i tehničke usluge za održavanje drugih scenskih programa i različitih manifestacija u interesu i u dogovoru s Osnivačem u prostoru Kazališta odnosno na drugim lokacijama.

grad Karlovac kao osnivač Kazališta nastavit će investirati i ulagati u održavanje postojeće i nabavku nove neophodne kazališne opreme i uređenje prostora, kako bi Kazalište moglo udovoljiti planiranim programskim zadaćama.

**2. Financijski okvir:**

Za provođenje programskog okvira Grad Karlovac će, za razdoblje od 2023. do 2026. godine u proračunu Grada osigurati izvorna sredstva predviđena Projekcijom proračuna Grada Karlovca za razdoblje 2023. do 2024. godine te budućom

projekcijom proračuna grada za razdoblje od 2025. do 2026. godine.

**- za 2023. godinu (ukupna sredstva) - 5.680.000,00**

za plaće 3.500.000,00

za programe 490.000,00

za materijalne rashode 1.190.000,00

za investicije 200.000,00

za manifestacije 300.000,00

**- za 2024. godinu (ukupna sredstva) -5.500.000,00**

za plaće 3.200.000,00

za programe 550.000,00

za materijalne rashode 1.200.000,00

za investicije 200.000,00

za manifestacije 350.000,00

**- za 2025. godinu (ukupna sredstva ) -5.750.000,00**

za plaće 3.300.000,00

za programe 600.000,00

za materijalne rashode 1.250.000,00

za investicije 200.000,00

za manifestacije 400.000,00

**Za 2026. godinu** ukupna sredstva utvrđena Projekcijom proračuna Grada Karlovca

rast će najmanje po stopi rasta izvornih prihoda rada Karlovca za tu godinu.

OBRAZLOŽENJE

Prema čl. 25. st. 5. Zakona o kazalištima (NN 71/06, 121/13, 26/14 i 98/19) ravnatelja javnog kazališta i javne kazališne družine čiji su osnivači županije, Grad Zagreb, gradovi i općine imenuje i razrješava predstavničko tijelo Osnivača na prijedlog Kazališnog vijeća.

Prema čl. 27. Zakona o kazalištima (NN 71/06, 121/13, 26/14 i 98/19) ravnatelj kazališta imenuje se na temelju javnog natječaja na vrijeme od četiri godine. Natječaj raspisuje i provodi Kazališno vijeće, a Osnivač je obvezan prije raspisivanja natječaja za ravnatelja, utvrditi osnovni programski i financijski okvir za sljedeće četverogodišnje razdoblje. Programski i financijski okvir čini sastavni dio natječaja za imenovanje ravnatelja kazališta i dostupan je kandidatima na uvid.

Obzirom da se sukladno zakonskom okviru, bliži rok za raspisivanje natječaja za ravnatelja Gradskog kazališta „Zorin dom“, te da je Kazališno vijeće svakom kandidatu dužno osigurati uvid u utvrđeni programski i financijski okvir, u Izvješće o poslovanju i ostvarenom programu, te kadrovske i financijske pokazatelje, molimo da se utvrdi prijedlog Programskog i financijskog okvira Gradskog kazališta “Zorin dom” za razdoblje od 2023. do 2026. godine.

VODITELJICA ODSJEKA ZA PROČELNICA UPRAVNOG

KULTURU, TEHNIČKU KULTURU, ODJELA ZA DRUŠTVENE

SPORT I MLADE DJELATNOSTI

Irena Šegavić Čulig, mag. Draženka Sila-Ljubenko, prof.